title: Директива 2008/27/ЕО на Европейския парламент и на Съвета от 11 март 2008 година за изменение на Директива 2001/18/ЕО относно съзнателното освобождаване на генетично модифицирани организми в околната среда, по отношение на изпълнителните правомощия, предоставени на Комисията

text:
               20.3.2008

               BG

               Официален вестник на Европейския съюз

               L 81/45

      ДИРЕКТИВА 2008/27/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 2001/18/ЕО относно съзнателното освобождаване на генетично модифицирани организми в околната среда, по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 2001/18/ЕО на Европейския парламент и на Съвета (3) предвижда приемането на определени мерки в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (4).

               (2)

               Решение 1999/468/ЕО беше изменено с Решение 2006/512/ЕО, което въведе процедурата по регулиране с контрол за приемане на мерки от общ характер, предназначени да изменят несъществени елементи на основен акт, приет в съответствие с процедурата, предвидена в член 251 от Договора, включително чрез заличаването на някои от тези елементи или чрез допълването му с нови несъществени елементи.

               (3)

               В съответствие с декларацията на Европейския парламент, Съвета и Комисията (5) относно Решение 2006/512/ЕО, за да бъде процедурата по регулиране с контрол приложима по отношение на актовете, които са приети в съответствие с процедурата, предвидена в член 251 от Договора, и вече са в сила, те трябва да бъдат приведени в съответствие с приложимите процедури.

               (4)

               На Комисията следва да бъдат предоставени правомощия за приемане на мерките, необходими за изпълнението на Директива 2001/18/ЕО. Тези мерки са предназначени да адаптират някои приложения, да установят правила за нотифициране и да определят минимални прагове. Тъй като тези мерки са от общ характер и са предназначени да изменят несъществени елементи на Директива 2001/18/ЕО, включително чрез допълването ѝ с нови несъществени елементи, те трябва бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (5)

               Директива 2001/18/ЕО следва да бъде съответно изменена.

               (6)

               Тъй като измененията на Директива 2001/18/ЕО, внесени с настоящата директива, са от технически характер и засягат единствено процедурата на комитета, те не изискват транспониране в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Директива 2001/18/ЕО се изменя, както следва:

               1.

               Член 16, параграфи 2 и 3 се заменят със следното:
               „2.   Установяват се критериите и информационните изисквания, посочени в параграф 1, както и подходящите изисквания за резюме на досието. Тези мерки, предназначени да изменят несъществени елементи на настоящата директивата чрез допълването ѝ, се приемат след консултация със съответния научен комитет в съответствие с процедурата по регулиране с контрол, посочена в член 30, параграф 3. Критериите и информационните изисквания са такива, че да осигуряват високо равнище на безопасност за човешкото здраве и околната среда и да са основани на наличните научни доказателства за такава безопасност, както и на натрупания опит от освобождаването на сравними ГМО.
               Изискванията, предвидени в член 13, параграф 2, се заменят с приетите в съответствие с първата алинея и се прилага процедурата, предвидена в член 13, параграфи 3, 4, 5 и 6 и членове 14 и 15.
               3.   Преди да започне процедурата по регулиране с контрол, посочена в член 30, параграф 3, за решение относно критериите и информационните изисквания, посочени в параграф 1, Комисията прави предложението публично достояние. Обществеността може да отправи коментари до Комисията в рамките на 60 дни. Комисията препраща всички такива коментари, заедно с анализ, на комитета, създаден съгласно член 30.“.

               2.

               Член 21, параграф 2 се заменя със следния текст:
               „2.   За продукти, при които не могат да бъдат изключени случайни или технически неизбежни следи от разрешените ГМО, може да бъде установен минимален праг, под който няма да е необходимо тези продукти да бъдат етикетирани в съответствие с параграф 1.
               Праговите нива се установяват според съответния продукт. Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 30, параграф 3.“.

               3.

               Член 21, параграф 3 се заменя със следното:
               „3.   По отношение на продукти, предназначени за директна преработка, параграф 1 не се прилага за следи от разрешени ГМО в съотношения, които не надвишават 0,9 % или по-ниски прагове, при условие че тези следи са случайни или технически неизбежни.
               Праговите нива, посочени в първата алинея, могат да бъдат установени. Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 30, параграф 3.“.

               4.

               Член 23, параграф 2 се заменя със следното:
               „2.   В рамките на 60 дни от датата на получаване на информацията, изпратена от държавата-членка, се взема решение относно мярката, предприета от тази държава-членка в съответствие с процедурата по регулиране, посочена в член 30, параграф 2. За целите на изчисляването на 60-дневния срок не се взема предвид периодът от време, през който Комисията изчаква допълнителна информация, която може да е поискала от нотифициращото лице, или иска становището на научния(те) комитет(и), с който(ито) са проведени консултации. Периодът от време, през който Комисията изчаква становището на консултирания(ите) научен(ни) комитет(и), не може да надхвърля 60 дни.
               Също така не се взема предвид периодът от време, необходим на Съвета за предприемане на действия в съответствие с процедурата по регулиране, посочена в член 30, параграф 2.“.

               5.

               Член 26, параграф 2 се заменя със следното:
               „2.   Условията за прилагане на параграф 1 се установяват, без да дублират или създават несъответствия със съществуващите разпоредби за етикетиране, предвидени в действащото общностно законодателство. Тези мерки, предназначени да изменят несъществени елементи на настоящата директива чрез допълването ѝ, се приемат в съответствие с процедурата по регулиране с контрол, посочена в член 30, параграф 3. При това, когато е подходящо, следва да бъдат взети предвид разпоредбите относно етикетирането, установени от държавите-членки в съответствие с общностното законодателство.“.

               6.

               Член 27 се заменя със следното:
               „Член 27
               Адаптиране на приложенията в съответствие с техническия прогрес
               Адаптациите в съответствие с техническия прогрес на приложение II, раздели В и Г, приложения III—VI и приложение VII, раздел В, предназначени да изменят несъществени елементи на настоящата директива, се приемат в съответствие с процедурата по регулиране с контрол, посочена в член 30, параграф 3.“.

               7.

               Член 30, параграф 3 се заменя със следното:
               „3.   При позоваване на настоящия параграф се прилагат член 5а, параграфи 1—4 и член 7 от Решение 1999/468/ЕО, като се вземат предвид разпоредбите на член 8 от него.“.

               8.

               В приложение II първата алинея се заменя със следното:
               „Настоящото приложение описва общо целта, която следва да бъде постигната, елементите, които следва да се разгледат, и общите принципи и методология, които следва да се спазват при извършването на оценката на риска за околната среда (ОРОС), посочена в членове 4 и 13. Техническите ръководни бележки могат да бъдат разработени в съответствие с процедурата по регулиране, посочена в член 30, параграф 2, за да се улесни прилагането и разясняването на настоящото приложение.“.

               9.

               В приложение IV уводната част се заменя със следното:
               „Настоящото приложение описва общо допълнителната информация, която следва да бъде предоставена в случай на нотификация за пускане на пазара, и информацията относно изискванията за етикетиране на ГМО като продукти или съставки на продукти, предназначени за пускане на пазара, както и на ГМО, за които е в сила изключение по реда на член 2, параграф 4, втора алинея. Техническите ръководни бележки, по отношение, inter alia, на описанието на предназначението на продукта, може да бъдат разработени в съответствие с процедурата по регулиране, посочена в член 30, параграф 2, за да се улесни прилагането и разясняването на настоящото приложение. Установените в член 26 изисквания за етикетирането на организмите, за които е в сила изключение, се спазват чрез осигуряване на подходящи препоръки или поставяне на ограничения по отношение на употребата:“.

               10.

               В приложение VII първа и втора алинея се заменят със следното:
               „Настоящото приложение описва общо целта, която следва да бъде постигната, и общите принципи, които да се следват при съставянето на плана за наблюдение, посочен в член 13, параграф 2, член 19, параграф 3 и член 20. Техническите ръководни бележки може да бъдат разработени в съответствие с процедурата по регулиране, посочена в член 30, параграф 2, за да се улесни прилагането и разясняването на настоящото приложение.“.

         Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  Становище на Европейския парламент от 14 ноември 2007 г. (все още непубликувано в Официален вестник) и Решение на Съвета от 3 март 2008 г.

      (3)  ОВ L 106, 17.4.2001 г., стр. 1. Директива, последно изменена с Регламент (ЕО) № 1830/2003 (ОВ L 268, 18.10.2003 г., стр. 24).

      (4)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

      (5)  ОВ C 255, 21.10.2006 г., стр. 1.


title: Council Directive of 30 March 1971 amending the Directives of 14 June 1966 on the marketing of beet seed, fodder plant seed, cereal seed and seed potatoes, the Directive of 30 June 1969 on the marketing of seed of oil and fibre plants and the Directive of 29 September 1970 on the marketing of vegetable seed

text:
Важна правна забележка

|

31971L0162

Официален вестник n° L 087 , 17/04/1971 стр. 0024 - 0028 специално датско издание поредица I глава 1971(I) стр. 0209  специално английско издание: поредица I глава 1971(I) стр. 0232  специално гръцко издание: глава 03 том 6 стр. 0176  специално испанско издание: глава 03 том 4 стр. 0171  специално португалско издание глава 03 том 4 стр. 0171  специално финландско издание: глава 3 том 3 стр. 0182  специално шведско издание: глава 3 том 3 стр. 0182  специално чешко издание глава 3 том 01 стр. 229  - 233 специално испанско издание глава 3 том 01 стр. 229  - 233 специално унгарско издание глава 3 том 01 стр. 229  - 233 специално литвийско издание глава 3 том 01 стр. 229  - 233 LV.ES глава 3 том 01 стр. 229  - 233 MT.ES глава 3 том 01 стр. 229  - 233 PL.ES глава 3 том 01 стр. 229  - 233 SK.ES глава 3 том 01 стр. 229  - 233 специално словенско издание глава 3 том 01 стр. 229  - 233

		19710330Директива на Съветаот 30 март 1971 годиназа изменение на директивите от 14 юни 1966 година относно търговията със семена от цвекло, семена от фуражни култури, семена от зърнени култури и посадъчен материал от картофи, Директивата от 30 юни 1969 година относно търговията със семена от маслодайни и влакнодайни култури и Директивата от 29 септември 1970 година относно търговията със семена от зеленчуци(71/162/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 43 и 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет,като има предвид, че с оглед на причините, изложени по-долу, следва да бъдат изменени някои разпоредби на Директиви на Съвета от 14 юни 1966 г. относно търговията със семена от цвекло [2], изменена с Директива от 18 февруари 1969 г. [3] относно търговията със семена от фуражни култури [4], изменена с Директива от 18 февруари 1969 г. [5] относно търговията със семена от зърнени култури [6], изменена с Директива от 18 февруари 1969 г. [7] и относно търговията с посадъчен материал от картофи [8], изменена с Директива от 18 февруари 1969 г. [9], на Директива от 30 юни 1969 г. [10] относно търговията със семена от маслодайни и влакнодайни култури и на Директива от 29 септември 1970 г. [11] относно търговията със семена от зеленчуци;като има предвид, че с Директива на Съвета от 29 септември 1970 г. [12] е предвидено създаването на общ каталог на сортовете от земеделските растителни видове;като има предвид, че внасянето на технически изменения в приложенията следва да се облекчи чрез ускорена процедура;като има предвид, че е необходимо в бъдеще да се разреши използването на залепващи етикети;като има предвид, че следва да се разшири обхватът на разпоредбите относно сравнителните опити;като има предвид, че е необходимо да се направи подразделяне на някои родове фуражни култури по видове, които са с най-голямо значение за земеделието, и да се изменят някои технически разпоредби;като има предвид, че в случая с маслодайните и влакнодайните култури не е необходимо видовете обикновена рицина и сусам да останат в обхвата на директивата; като има предвид, че от друга страна се налага създаването на отделни разпоредби за еднодомните,ПРИЕ НАСТОЯЩАТА ДИРЕКТИВА:Член 1Директивата от 14 юни 1966 г. относно търговията със семена от цвекло се изменя, както следва:1. Член 6 се заменя със следното:"Държавите-членки предвиждат, при искане от страна на селекционерите, описанието на генеалогични компоненти да се счита за поверително."2. Към член 11, параграф 1, буква а) след израза "за сертифицирани семена;" се добавя следното:"разрешава се използването на залепващи се етикети; те могат да бъдат използвани за официално запечатване;"3. Датата, посочена в последното изречение на член 16, параграф 2, се заменя с 1 юли 1972 г.4. Член 20, параграф 1 се заменя със следното:"1. В рамките на Общността се провеждат сравнителни общностни изпитвания като последващ контрол на пробите на сертифицирани семена от цвекло, взети по време на контролно пробовземане. По време на последващия контрол може да се провери дали са изпълнени условията, на които трябва да отговарят семената. Провеждането на изпитванията и резултатите от тях се представят на комитета по член 21."5. След член 21 се добавя следният член:"Член 21aПо предложение на Комисията и като има предвид съвременните научно-технически знания, Съветът приема всички необходими изменения, които следва да се внесат в приложенията."Член 2Директива от 14 юни 1966 г. относно търговията със семена от фуражни култури се изменя, както следва:1. В член 2, параграф 1, A, буква a) изразът:"Agrostis spec. | Agrostis" |се заменя със следното:"Agrostis canina L. ssp. canina Hwd. | Полевица (кучешка) |Agrostis gigantea Roth | Полевица (червена) |Agrostis stolonifera L. | Полевица (бяла) |Agrostis tenuis Sibth. | Полевица (кафява)." |2. В член 2, параграф 1 A, буква a) изразът:"Lolium spec. | Райграс" |се заменя със следното:"Lolium multiflorum | Италиански/многоцветен райграс |Lam. | (включително и райграс Westerwold) |Lolium perenne L | Многогодишен райграс |Lolium x hybridum Hausskn. | Хибриден райграс." |3. В член 2, параграф 1, A, буква a) изразът:"Poa spec. | Ливадина" |се заменя със следното:"Poa annua L. | Едногодишна ливадина |Poa nemoralis L. | Горска ливадина |Poa palustris L. | Блатна ливадина |Poa pratensis L. | Гладкостеблена ливадина |Poa trivialis L. | Едростеблена ливадина" |4. В член 2, параграф 1, A, буква б) изразът:"Lupinus spec., с изключение на Lupinus perennis L. | Лупина с изключение на многогодишната лупина" |се заменя със следното:"Lupinus albus L. | Бяла лупина |Lupinus angustifolius L. | Синя лупина |Lupinus luteus L. | Жълта лупина" |5. В член 2, параграф 1, A, буква б) изразът:"Vicia spec., с изключение на Vicia faba major L. | Фий и фасул с изключение на бакла" |се заменя със следното:"Vicia faba L. ssp. faba var. equina Pers. | Фуражен боб |Vicia faba L. var. minor (Peterm.) bull. | Фуражен боб |Vicia pannonica Crantz | Фуражен унгарски фий |Vicia sativa L. | Обикновен фий |Vicia villosa Roth | Мъхнат фий." |6. В член 3, параграф 1 изразът:"Lolium spec." |се заменя със следното:"Lolium multiflorum Lam. |Lolium perenne L. |Lolium × hybridum Hausskn." |7. Член 6 се заменя със следното:"Държавите-членки предвиждат, при искане от страна на селекционерите, описанието на генеалогични компоненти да се счита за поверително."8. Към член 10, параграф 1, буква а) след израза "за търговски семена;" се добавя следното:"разрешава се използването на залепващи етикети; те могат да бъдат използвани за официално запечатване;"9. Датата, посочена в последното изречение на член 16, параграф 2, се заменя с 1 юли 1972 г.10. Член 20, параграф 1 се заменя със следното:"1. В рамките на Общността се провеждат сравнителни общностни изпитвания като последващ контрол на пробите на базови семена, с изключение на семена от хибридни или изкуствено създадени сортове, и на сертифицирани семена от фуражни култури, взети по време на контролно пробовземане. По време на последващия контрол може да се провери дали са изпълнени условията, на които трябва да отговарят семената. Провеждането на изпитванията и резултатите от тях се представят на комитета по член 21."11. След член 21 се добавя следният член:"Член 21aПо предложение на Комисията и като има предвид съвременните научно-технически знания, Съветът приема всички изменения, които следва да се внесат в приложенията."12. В приложение II, I, 3, A, буква a) изразът "Agrostis alba" се заменя с израза "Agrostis gigantea Roth", а изразът "Lolium multiflorum spec." се заменя с израза "Lolium multiflorum Lam."13. В приложение II, I, 3, A, буква б) цифрата "0.1", показваща максималното съдържание на плевелни семена в Hedysarum coronarium L., се заменя с цифрата "1.5".14. Към приложение II, I, 3, Б се добавя следното:"е) Броят на семената на Rumex obstusifolius и на Rumex crispus не надхвърля 2 в проба от 5 грама."15. Текстът на приложение II, I, 3, В, буква a) се заменя със следното:"а) Процентното съдържание на семената с друг цвят не може да е по-високо от 2 при горчивата лупина и от 1 — при всички останали лупини."16. Текстът на приложение II, III, 4, буква a) се заменя със следното:"а) Процентното съдържание на семената с друг цвят не може да е по-високо от 4 при горчивата лупина и от 2 — при всички останали лупини."17. Към приложение IV, A, буква a) се добавя следната точка:"10. За семената на тревните сортове, за които не е правено изследване за стойността им като земеделски култури съгласно член 4, параграф 2, буква а) от Директива на Съвета от 29 септември 1970 г. [13] относно единния каталог на сортовете на селскостопанските растителни видове: "които не са предназначени за производството на фураж".Член 3Директива от 14 юни 1966 г. относно търговията със семена от зърнени култури се изменя, както следва:1. В член 2, параграф 1, A изразът:"Zea mays L. | Царевица" |се заменя със следното:"Zea mays L. с изключение на Zea mays convar. microsperma (Koern) и Zea mays convar. saccharata (Koern) | Царевица с изключение на пуклива царевица и захарна царевица." |2. Член 6 се заменя със следното:"Държавите-членки предвиждат, при искане от страна на селекционерите, описанието на генеалогични компоненти да се счита за поверително."3. Към член 10, параграф 1, буква а) след израза "от второ размножение;" се добавя следното:"разрешава се използването на залепващи етикети; те могат да бъдат използвани за официално запечатване;"4. Датата, посочена в последното изречение на член 16, параграф 2, се заменя с 1 юли 1972 г.5. Член 20, параграф 1 се заменя със следното:"В рамките на Общността се провеждат сравнителни общностни изпитвания като последващ контрол на пробите на базови семена, с изключение на семена от хибридни или изкуствено създадени сортове, и на сертифицирани семена от всички видове зърнени култури, взети по време на контролно пробовземане. По време на последващия контрол може да се провери дали са изпълнени условията, на които трябва да отговарят семената. Провеждането на изпитванията и резултатите от тях се представят на комитета по член 21."6. След член 21 се добавя следният член:"Член 21аПо предложение на Комисията и като има предвид съвременните научно-технически знания, Съветът приема всички изменения, които следва да бъдат направени в приложенията."Член 4Директива от 14 юни 1966 г. относно търговията с посадъчен материал от картофи се изменя както следва:1. Член 5 се заличава.2. Към член 14, параграф 1 се добавя следното:"Изпълнението и на другите минимални условия, определени в приложение I, също може да бъде проверено по време на сравнителните изпитвания."3. Датата, посочена в последното изречение на член 15, параграф 2, се заменя с 1 юли 1972 г.4. След член 19 се добавя следният член:"Член 19аПо предложение на Комисията и като има предвид съвременните научно-технически знания, Съветът приема всички изменения, които следва да се внесат в приложенията."Член 5Директива от 30 юни 1969 г. относно търговията със семена от маслодайни и влакнодайни култури се изменя, както следва:1. В член 2 се заличават изразите "Ricinus communis L. — обикновена рицина (плод)" и "Sesamum orientale L. — сусам" и всички позовавания на обикновена рицина (плод) и сусам.2. Към член 2, параграф 1 се добавя следното:а) в края на раздел Б, буква б), изразът:"или, в зависимост от случая, "сертифицирани семена, трето размножение";"б) в раздел В думата "двудомен" пред думата "коноп"в) в раздел Г изразът "еднодомен коноп" след думата "фъстък"г) в раздел Г, буква б) след израза "сертифицирани семена, второ размножение", изразът:"или, в зависимост от случая, от категорията "сертифицирани семена, трето размножение""д) в края на раздел Д, буква б) изразът:"или, в зависимост от случая, предназначено за производството на семена от категорията "сертифицирани семена, трето размножение";"е) след раздел Д, следното:"Д а сертифицирани семена, второ размножение (еднодомен коноп): семенаа) имащо пряк произход от сертифицирани семена, първо размножение, което е подготвено и официално контролирано специално с цел производство на сертифицирани семена, второ размножение;б) предназначено за производството на коноп, чиято реколта ще се прибира в цъфтеж;в) отговарящо на условията, определени в приложения I и II за сертифицирани семена; иг) за което след официална проверка е установено, че отговаря на посочените по-горе условия;"3. Член 6 се заменя със следното:"Държавите-членки предвиждат, при искане от страна на селекционерите, описанието на генеалогични компоненти да се счита за поверително."4. Към член 10, параграф 1 след израза "за търговски семена" се добавя следното:"разрешава се използването на залепващи етикети; те могат да бъдат използвани за официално запечатване;"5. Датата, посочена в последното изречение в член 15, параграф 2, се заменя с 1 юли 1973 г.6. Член 19, параграф 1 се заменя със следното:"1. В рамките на Общността се провеждат сравнителни общностни изпитвания като последващ контрол на пробите на базови семена, с изключение на семена от хибридни или изкуствено създадени сортове, и на сертифицирани семена от всички видове маслодайни и влакнодайни култури, взети по време на контролно пробовземане. По време на последващия контрол може да се провери дали са изпълнени условията, на които трябва да отговарят семената. Провеждането на изпитванията и резултатите от тях се представят на комитета по член 20."7. След член 20 се добавя следният член:"Член 20аПо предложение на Комисията и като има предвид съвременните научно-технически знания, Съветът приема всички изменения, които следва да се направят в приложенията."8. В приложение I, точка 5 и приложение II, част I, точка 2, буква A, се заличават изразите "обикновена рицина (плод)" и "Ricinus communis", "Sesamum orientale L" и всички свързани с тях подробности.9. В приложение II, част I, точка 2, Б, буква д) изразът "Linum usitatissimum" се заменя с израза "Cannabis sativa".Член 6Директива от 29 септември 1970 г. относно търговията със семена от зеленчуци се изменя както следва:1. Член 39, параграф 1 се заменя със следното:"1. В рамките на Общността се провеждат сравнителни общностни изпитвания като последващ контрол на пробите на базови семена, с изключение на семена от хибридни или изкуствено създадени сортове, и на сертифицирани или стандартно зеленчукови семена, взети по време на контролно пробовземане. По време на последващия контрол може да се провери дали са изпълнени условията, на които трябва да отговаря семената. Провеждането на изпитванията и резултатите от тях се предоставят на комитета по член 40."2. След член 40 се добавя следният член:"Член 40аПо предложение на Комисията и като има предвид съвременните научно-технически знания, Съветът приема всички изменения, които следва да се направят в приложенията."Член 7Държавите-членки въвеждат в сила законовите, подзаконовите или административните разпоредби, необходими, за да се съобразят със:а) разпоредбите на член 1, параграф 3, член 2, параграф 9, член 3, параграф 4, член 4, параграф 3, и член 5, параграфи 1, 2 и 7, считано от 1 юли 1970 г.;б) разпоредбите на член 1, параграф 1, член 2, параграфи 7 и 17, член 3, параграф 2, член 4, параграф 1, член 5, параграф 3 и член 6, не по-късно от 1 юли 1972 г.;в) другите разпоредби на настоящата директива, не по-късно от 1 юли 1971 г.Член 8Адресати на настоящата директива са държавите-членки.Съставено в Брюксел на 30 март 1971 година.За СъветаПредседателM. Schumann[1] ОВ C 101, 4.8.1970 г., стр. 44.[2] ОВ 125, 11.7.1966 г., стр. 2290/66.[3] ОВ L 48, 26.2.1969 г., стр. 4.[4] ОВ 125, 11.7.1966 г., стр. 2298/66.[5] ОВ L 48, 26.2.1969 г., стр. 8.[6] ОВ 125, 11.7.1966 г., стр. 2309/66.[7] ОВ L 48, 26.2.1969 г., стр. 1.[8] ОВ 125, 11.7.1966 г., стр. 2320/66.[9] ОВ L 48, 26.2.1969 г., стр. 7.[10] ОВ L 169, 10.7.1969 г., стр. 3.[11] ОВ L 225, 12.10.1970 г., стр. 7.[12] ОВ L 225, 12.10.1970 г., стр. 1.[13] ОВ L 225, 12.10.1970, стр. 1."--------------------------------------------------


title: Директива 2007/17/ЕО на Комисията от 22 март 2007 година за изменение на Директива 76/768/ЕИО на Съвета относно козметични продукти, с цел адаптиране в съответствие с техническия прогрес на приложения III и VI към нея (Текст от значение за ЕИП )

text:
               23.3.2007

               BG

               Официален вестник на Европейския съюз

               L 82/27

         ДИРЕКТИВА 2007/17/ЕО НА КОМИСИЯТА
   от 22 март 2007 година
   за изменение на Директива 76/768/ЕИО на Съвета относно козметични продукти, с цел адаптиране в съответствие с техническия прогрес на приложения III и VI към нея
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти (1), и по-специално член 8, параграф 2 от нея,
   след консултация с Научния комитет по потребителски продукти (НКПП),
   като има предвид, че:

               (1)

               Приложение VI към Директива 76/768/ЕИО установява списък на разрешените за употреба в козметични продукти консерванти. Веществата, изброени в приложение VІ, отбелязани със символа (*) могат да се използват в концентрации, различни от определените в това приложение за цели, различни от консервиране, ако специфичната цел е очевидна от представянето на продукта. Въпреки това употребата на тези вещества може да се ограничи в други приложения към настоящата директива.

               (2)

               Веществата, изброени в приложение VI без символа (*), не могат да се използват в концентрации, различни от изброените в това приложение, и другите ограничения, посочени в приложението, се прилагат и когато тези вещества се използват за други специфични цели.

               (3)

               Научният комитет по потребителски продукти, наричан „НКПП“, даде становище, удостоверяващо, че ограниченията за нивото на употреба и предупрежденията в приложение VI трябва също да се прилагат, ако консервантите, отбелязани със символа (*), могат да се използват за други специфични цели.

               (4)

               Комисията призова индустрията да предостави файлове за безопасност за вещества, изброени със символа (*), когато са използвани в по-високи концентрации за други специфични цели.

               (5)

               На базата на тези файлове за безопасност НКПП заключи, че употребата на някои от тези консервиращи вещества в приложение VI за други специфични цели в по-високи концентрации е безопасна.

               (6)

               Безопасните граници на концентрация за тези консервиращи вещества, когато са използвани за други специфични цели, следва да се включат в приложение III към Директива 76/768/ЕИО. За по-голяма яснота трябва да се посочи за съответните въвеждания в приложение III, че същото вещество е изброено в приложение VI към тази директива.

               (7)

               Вещества, които не се считат за безопасни от НКПП, когато са използвани в концентрации, различни от установените в приложение VI за други специфични цели, следва да подлежат на ограниченията, предвидени в това приложение за употреба като консерванти. Следователно символът (*) следва да се изтрие от тези вещества в приложение VI.

               (8)

               За да се осигури последователен подход всички вещества, изброени в приложение VI, които също могат да се добавят към козметичните продукти за други специфични цели в по-високи концентрации от тези, посочени в това приложение, следва да се отбелязват със символа (*).

               (9)

               Освен това НКПП счита за безопасно увеличаването на максималната концентрация на бензоена киселина и натриева сол в продукти с отмиване и продукти за хигиена на устната кухина и увеличаването на максималната концентрация на цинк пиритион в продукти с отмиване за косите при употреба като консерванти. Следователно е подходящо да се изменят съответно референтните номера 1 и 8 от приложение VI към Директива 76/768/ЕИО.

               (10)

               НКПП също счита, че метилдибромо глутаронитрил не следва да се използва във всички козметични продукти, при липса на установени равнища на безопасна употреба в козметични продукти без и със отмиване. Следователно е необходимо да се изтрие това вещество от референтен номер 36 от приложение VI към Директива 76/768/ЕИО.

               (11)

               Следователно Директива 76/768/ЕИО следва съответно да се измени.

               (12)

               Мерките, предвидени в настоящата директива, са в съответствие със становището на Постоянния комитет по козметични продукти,

         ПРИЕ НАСТОЯЩАТА ДИРЕКТИВА:
   Член 1
   Приложения III и VI към Директива 76/768/ЕИО се изменят и допълват съгласно приложението към настоящата директива.
   Член 2
   Държавите-членки предприемат всички необходими мерки за да гарантират, че от 23 март 2008 г. козметични продукти, които не съответстват на изискванията на настоящата директива, не се пускат на пазара от производители от Общността или от регистрирани в Общността вносители.
   Държавите-членки предприемат всички необходими мерки, за да гарантират, че тези продукти няма да бъдат продавани или предоставяни на крайни потребители след 23 юни 2008 г.
   Член 3
   1.   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива най-късно до 23 септември 2007 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Когато тези разпоредби се приемат от държавите-членки, те съдържат позоваване на настоящата директива или са придружени от подобно позоваване при официалното им публикуване. Държавите-членки определят как да се извърши това позоваване.
   2.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.

      Съставено в Брюксел на 22 март 2007 година.

            За Комисията

         Günter VERHEUGEN

            Заместник-председател

      (1)  OВ L 262, 27.9.1976 г., стр. 169. Директива, последно изменена с Директива 2007/1/ЕО на Комисията (ОВ L 25, 1.2.2007 г., стр. 9).
   ПРИЛОЖЕНИЕ
   Директива 76/768/ЕО се изменя, както следва:

               1.

               Приложение III, част 1 се изменя, както следва:
               Референтни номера от 98 до 101 се добавят, както е посочено по-долу:

                           Референтен №

                           Вещество

                           Ограничения

                           Начин на употреба и предпазни мерки, които следва да се отпечатват на етикета

                           Поле на приложение и/или употреба

                           Максимално допустима концентрация в завършения козметичен продукт

                           Други ограничения и изисквания

                           а

                           б

                           в

                           г

                           д

                           е

                           „98

                           Салицилова киселина (1)

                           (CAS № 69-72-7)

                                       а)

                                       Продукти с отмиване за коса

                                       б)

                                       Други продукти

                                       a)

                                       3,0 %

                                       б)

                                       2,0 %

                           Да не се използва в препарати за деца под три години, с изключение на шампоани.
                           За цели, различни от предотвратяване на развитието на микроорганизми в продукта. Тази цел е очевидна от представянето на продукта.

                           Да не се използва за деца под три години (2)

                           99

                           Неорганични сулфити и бисулфити (3)

                                       a)

                                       Оксидативни продукти за боядисване на коса

                                       б)

                                       Продукти за подсилване на косата

                                       в)

                                       Продукти за тен без слънце за лице

                                       г)

                                       Други продукти за тен без слънце

                                       а)

                                       0,67 % изразени като свободен SO2

                                       б)

                                       6,7 % изразени като свободен SO2

                                       в)

                                       0,45 % изразени като свободен SO2

                                       г)

                                       0,40 % изразени като свободен SO2

                           За цели, различни от предотвратяване на развитието на микроорганизми в продукта. Тази цел е очевидна от представянето на продукта.

                           100

                           Триклокарбан (4)

                           (CAS № 101-20-2)

                           Продукти с отмиване

                           1,5 %

                           Критерии за чистота:

                                       3,3',4,4'-Тетрахлороазобензен < 1 ppm

                                       3,3',4,4'-Тетрахлороазоксибензен < 1 ppm

                                 За цели, различни от предотвратяване на развитието на микроорганизми в продукта. Тази цел е очевидна от представянето на продукта.

                           101

                           Цинк пиритион (5)

                           (CAS № 13463-41-7)

                           Продукти без отмиване за коса

                           0,1 %

                           За цели, различни от предотвратяване на развитието на микроорганизми в продукта. Тази цел е очевидна от представянето на продукта.

               2.

               Приложение VI, част 1 се изменя, както следва:

                           а)

                           В колона б, символът „(*)“ се изтрива за референтните номера 1, 2, 4, 7, 12, 14, 18, 19, 21, 22, 24, 25, 26, 27, 28, 29, 30, 32, 33, 35, 37, 42 и 47.

                           б)

                           В колона б, символът „(*)“ се добавя за референтните номера 5 и 43.

                           в)

                           Референтен номер 1 се заменя със следното:

                                       Референтен №

                                       Вещество

                                       Максимално допустима концентрация

                                       Ограничения и изисквания

                                       Начин на употреба и предпазни мерки, които следва да се отпечатват на етикета

                                       a

                                       б

                                       в

                                       г

                                       д

                                       „1

                                       Бензоена киселина (CAS № 65-85-0) и натриевата ѝ сол (CAS № 532-32-1)

                                       Продукти с отмиване, с изключение на продукти за хигиена на устната кухина: 2,5 % (киселина)
                                       Продукти за хигиена на устната кухина: 1,7 % (киселина)
                                       Продукти без отмиване: 0,5 % (киселина)

                                       1a

                                       Соли на бензоена киселина, различни от тези, изброени под референтен номер 1 и естери на бензоена киселина

                                       0,5 % (киселина)“

                           г)

                           Референтен номер 8 се заменя със следното:

                                       Референтен №

                                       Вещество

                                       Максимално допустима концентрация

                                       Ограничения и изисквания

                                       Начин на употреба и предпазни мерки, които следва да се отпечатват на етикета

                                       а

                                       б

                                       в

                                       г

                                       д

                                       „8

                                       Цинк пиритион (*)
                                       (CAS № 13463-41-7)

                                       Продукти за коси: 1,0 %
                                       Други продукти: 0,5 %

                                       Продукти само с отмиване.
                                       Да не се използва в продукти за хигиена на устната кухина.“

                           д)

                           Референтен номер 36 се изтрива.

      (1)  Като консервант, виж приложение VI, част 1, № 3.

      (2)  Единствено за продукти, които могат де се използват за деца под три години и които остават в продължителен контакт с кожата.

      (3)  Като консервант, виж приложение VI, част 1, № 9.

      (4)  Като консервант, виж приложение VI, част 1, № 23.

      (5)  Като консервант, виж приложение VI, част 1, № 8“.


title: Дванадесета Директива на Съвета в областта на дружественото право от 21 декември 1989 година относно едноличните дружества с ограничена отговорност

text:
Важна правна забележка

|

31989L0667

Официален вестник n° L 395 , 30/12/1989 стр. 0040 - 0042 специално финландско издание: глава 17 том 1 стр. 0103  специално шведско издание: глава 17 том 1 стр. 0103  специално чешко издание глава 17 том 01 стр. 104  - 106 специално испанско издание глава 17 том 01 стр. 104  - 106 специално унгарско издание глава 17 том 01 стр. 104  - 106 специално литвийско издание глава 17 том 01 стр. 104  - 106 LV.ES глава 17 том 01 стр. 104  - 106 MT.ES глава 17 том 01 стр. 104  - 106 PL.ES глава 17 том 01 стр. 104  - 106 SK.ES глава 17 том 01 стр. 104  - 106 специално словенско издание глава 17 том 01 стр. 104  - 106

		19891221Дванадесета Директива на Съвета в областта на дружественото правоот 21 декември 1989 годинаотносно едноличните дружества с ограничена отговорност(89/667/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 54 от него,като взе предвид предложението на Комисията [1],в сътрудничество с Европейския парламент [2],като взе предвид становището на Икономическия и социален комитет [3],като има предвид, че някои гаранции, които държавите-членки изискват от дружествата и фирмите по смисъла на член 58, втория параграф от Договора с оглед защитата на интересите на съдружниците и на третите лица, следва да бъдат съгласувани, за да станат равностойни на територията на цялата Общност;като има предвид, че в тази област Директиви 68/151/ЕИО [4] и 78/660/ЕИО [5], последно изменени с Акта за присъединяване на Испания и Португалия, и Директива 83/349/ЕИО [6], изменена с Акта за присъединяване на Испания и Португалия, относно оповестяването на данни, действителността на задълженията, недействителността, годишните счетоводни отчети и консолидираните счетоводни отчети, се прилагат за всички капиталови дружества; като има предвид, че Директиви 77/91/ЕИО [7] и 78/855/ЕИО [8], последно изменени с Акта за присъединяване на Испания и Португалия, и Директива 82/891/ЕИО [9] относно учредяването и капитала, сливането и разделянето се прилагат само към акционерни дружества;като има предвид, че на 3 ноември 1986 г. Съветът е одобрил с резолюция Програмата за действие за малките и средните предприятия [10];като има предвид, че реформите в законодателството на някои държави-членки, при които се допуска съществуването на еднолични дружества с ограничена отговорност, водят до разлики в законодателствата на държавите-членки;като има предвид, че е важно да бъде приет нормативен акт, който допуска ограничаване на отговорността на отделния предприемач на територията на цялата Общност, без да се засяга законодателството на държавите-членки, което в изключителни случаи изисква предприемачът да отговаря за задълженията на предприятието си;като има предвид, че дружеството с ограничена отговорност може да бъде еднолично дружество от момента на учредяването си или да стане такова, ако дружествените дялове бъдат придобити от едноличен съдружник; като има предвид, че до извършването на по-нататъшно съгласуване на националните разпоредби за концерните държавите-членки могат да установят специални разпоредби или санкции за случаите, в които физическо лице е едноличен съдружник в няколко дружества, или еднолично дружество или друго юридическо лице е едноличен съдружник в дружество; като взе предвид, че единствената цел на тази разпоредба е да бъдат отчетени съществуващите разлики в някои национални законодателства; като има предвид, че за тази цел държавите-членки в отделни случаи могат да въвеждат ограничения за учредяването на еднолични дружества или да предвидят неограничена отговорност на едноличните съдружници; като има предвид, че държавите-членки са свободни да установят правила за покриване на рисковете, свързани с едноличните дружества поради обстоятелството, че те имат само един съдружник, по-специално за да се гарантира внасянето на записания капитал;като има предвид факта, че придобиването на всички дружествени дялове от един съдружник и самоличността на едноличния съдружник са факти, които трябва да бъдат оповестени чрез вписване в регистър, достъпен за обществеността;като има предвид, че решенията, взети от едноличния съдружник в качеството му на общо събрание, трябва да бъдат отразени в писмена форма;като има предвид, че договорите между едноличния съдружник и дружеството му, представлявано от него, също трябва да се сключват в писмена форма, доколкото не са свързани с текущи операции, извършени при обичайните условия,ПРИЕ НАСТОЯЩАТА ДИРЕКТИВА:Член 1Мерките за съгласуване, предписани от настоящата директива, се прилагат за законовите, подзаконовите и административни разпоредби на държавите-членки, свързани със следните видове дружества:- в Германия:Gesellschaft mit beschränkter Haftung,- в Белгия:Société privée à responsabilité limitéede besloten vennootschap met beperkte aansprakelijkheid,- в Дания:Anpartsselskaber,- в Испания:Sociedad de responsabilidad limitada,- във Франция:Société à responsabilité limitée,- в Гърция:Εταιρεία περιορισμένης ευθύνης,- в Ирландия:Private company limited by shares or by guarantee,- в Италия:Società a responsabilità limitata,- в Люксембург:Société à responsabilité limitée,- в Нидерландия:Besloten vennootschap met beperkte aansprakelijkheid,- в Португалия:Sociedade por quotas,- в Обединеното кралство:Private company limited by shares or by guarantee.Член 21. Дадено дружество може да има само един съдружник при учредяването си или когато всичките му дялове бъдат придобити от едно лице (еднолично дружество).2. До извършването на по-нататъшно съгласуване на националните закони, свързани с концерните, държавите-членки могат да установят специални разпоредби или санкции за случаите, в които:а) физическо лице е едноличен съдружник в няколко дружества;б) еднолично дружество или друго юридическо лице е едноличен съдружник в едно дружество.Член 3Ако дадено дружество стане еднолично дружество поради това, че всичките му дялове са придобити от едно лице, това обстоятелство, заедно със самоличността на едноличния съдружник, се отбелязва в делото или се вписва в регистъра по смисъла на член 3, параграфи 1 и 2 от Директива 68/151/ЕИО, или в регистър, воден от дружеството и достъпен за обществеността.Член 41. Единственият член упражнява правомощията на общо събрание на съдружниците.2. Решенията на едноличния съдружник в областта, посочени в параграф 1, се отразяват в протокол или се съставят в писмена форма.Член 51. Договорите между едноличния съдружник и дружеството му, представлявано от него, се отразяват в протокол или се съставят в писмена форма.2. Държавите-членки не са длъжни да прилагат параграф 1 към текущи операции, извършени при обичайните условия.Член 6Настоящата директива се прилага, когато дадена държава-членка допуска съществуването на еднолични дружества по смисъла на член 2, параграф 1 и в случаите на акционерни дружества.Член 7Държава-членка не е длъжна да разреши учредяването на еднолични дружества, ако законодателството ѝ предвижда, че отделен предприемач може да учреди предприятие, отговорността на което се ограничава до имущество, определено за конкретна дейност, при условие че за такива предприятия са предвидени гаранции, равностойни на въведените с настоящата директива или с други разпоредби на Общността, които се прилагат за дружествата, посочени в член 1.Член 81. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива преди 1 януари 1992 г. Те незабавно информират Комисията за това.2. Държавите-членки могат да предвидят, че при дружества, съществуващи към 1 януари 1992 г., настоящата директива ще се прилага след 1 януари 1993 г.3. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 9Адресати на настоящата директива са държавите-членки.Съставено в Брюксел на 21 декември 1989 година.За СъветаПредседателE. Cresson[1] ОВ C 173, 2.7.1988 г., стр. 10.[2] ОВ C 96, 17.4.1989 г., стр. 92 иОВ C 291, 20.11.1989 г., стр. 53.[3] ОВ C 318, 12.12.1988 г., стр. 9.[4] ОВ L 65, 14.3.1968 г., стр. 8.[5] ОВ L 222, 14.8.1978 г., стр. 11.[6] ОВ L 193, 18.7.1983 г., стр. 1.[7] ОВ L 26, 30.1.1977 г., стр. 1.[8] ОВ L 295, 20.10.1978 г., стр. 36.[9] ОВ L 378, 31.12.1982 г., стр. 47.[10] ОВ C 287, 14.11.1986 г., стр. 1.--------------------------------------------------